На основу члана 37 Статута града Ниша ("Службени лист града Ниша", број 88/08),

 Скупштина Града Ниша на седници одржаној \_\_\_\_\_\_\_\_\_\_\_ 2014. године донела је

**Р Е Ш Е Њ Е**

 I **УСВАЈА СЕ** Извештај о раду и пословању за 2013. годину Hародне библиотеке „Стеван Сремац“ Ниш, број 01-196/14 од 13.03.2014. године са Финансијским пословањeм Hародне библиотеке „Стеван Сремац“ Ниш за 2013. годину, број 01-197/14 од 13.03.2014. године, које је Одлуком број 01-199/14 од 13.03.2014.године усвојио Управни одбор Установе.

 II Решење доставити Народној библиотеци „Стеван Сремац“ Ниш у Нишу, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

 **Председник**

 **Проф. др Миле Илић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

 На основу члана 22 Статута Народне библиотеке „Стеван Сремац“ Ниш Управни одбор Установе је Одлуком број 01-199/14 од 13.03.2014.године усвојио Извештај о раду и пословању за 2013. годину Hародне библиотеке „Стеван Сремац“ Ниш, број 01-196/14 од 13.03.2014. године са Финансијским пословањeм Hародне библиотеке „Стеван Сремац“ Ниш за 2013. годину, број 01-197/14 од 13.03.2014. године и доставио га Управи за културу.

 Народнa библиотекa „Стеван Сремац“ Ниш има 22.901 корисника од којих је у 2013. години 4.250 обновило чланство. Право на потпуно бесплатно коришћење библиотечког фонда и услуга имали су старији од 65 година, даваоци крви, особе са посебним потребама, најугроженији чланови СПД „Девет Југовића“, волонтера Црвеног крста, предшколци и ђаци прваци. У 2013. години набављено је укупно 5.326 монографских публикација. Фонд је увећан куповином за 2.216, а поклоном за 3.110 монографских публикација. Одељење маркетинга организовало је 24 књижевнe промоцијe, три музичко-поетска програма (у Казнено поправном заводу Ниш и Геронтолошком центру) и десет разних других програма. Одељење књиге за децу је организовало и реализовало 42. едукативно-креативне радионице.

Библиотекари Народне бидлиотеке су учествовали на стручним скуповима у Србији, Републици Српској и Бугарској. Интензивирана је сарадња са медијима, чиме су активности и резултати Библиотеке благовремено и у потпуности представљани јавности.

У 2013. години Народна библиотека „Стеван Сремац“ Ниш је остварила суфицит у пословању у износу од 378.000 000 динара. У децембру 2012. године ова установа је имала 64 запослена лица, а у децембру 2013. године 65. Једно лице је уз сагласност Градоначелника примљено у радни однос на одређено време, по одобреном пројекту.

Имајући у виду да је Извештај о раду и пословању за 2013. годину Народне библиотеке „Стеван Сремац“ Ниш, сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

 По овлашћењу-начелник

 Управе за културу

 Небојша Стевановић